section_heading: Profesionalna karijera
paragraph_text: Memento (2000.) je hvaljeni kultni klasik nominiran za Zlatni globus i Oscar za najbolji scenarij. Film je temeljen na kratkoj priči Memento Mori Nolanova brata, Jonathana Nolana. Prati udovca Leonarda Shelbyja (kojeg glumi Australac engleskog podrijetla Guy Pearce) koji boluje od ozljede glave i ne može oblikovati nova sjećanja. Ono što izdvaja film je Nolanova tehnika prezentiranja događanja djelomično u obrnutom kronološkom redoslijedu, a zatim u kronološkom. Koristeći tu tehniku, Nolan stavlja gledatelje u poziciju protagonista.